~ 3. rész ~
Magyar felirat: Brigi (brigichan@hotmail.com)
Kérhetnék még egy dalt?
5 yang? Kérdezd meg tőle, hogy csupán 5 yangot ért-e a dal, amit előadtam.
Úrnőm azt kérdezi, hogy...
Ez az 5 yang minden vagyonom.
Mégis mit képzelsz?
Holnap ez a kéz megszűnik létezni.
Ezt az öt yangot azzal a képpel kerestem, amit utoljára festettem.
Ennek az árából szeretném veled tölteni az utolsó éjszakámat, hallgatva a kaja-gümöd dalát...
Miért mondtad azt az előbb? A mesteredre gondolok.
Mester?
Ó, biztos Dan Won mesterre gondolsz...
Nincs különösebb oka. Felforgattam az Akadémia életét...
Látta, hogy pénzért árulom a pajzán képeimet... Most biztos nagyon dühös.
Mégis... Talán azért akar találkozni veled előtte, mert...
- Mert? - Mert...
... lehet, hogy meg akar védeni téged.
Megvédeni?
Én úgy hiszem, hogy a mestered lehet az utolsó reménységed.
Remény?
~ 3. rész ~ A kéztöréses büntetés - I. rész
Öljétek meg! Öljétek meg!
Ne!
Öljétek meg! Öljétek meg!
Ne!
Kérem, vegyetek belőle.
Amióta itt vagy, sokkal finomabb ételeket eszünk.
Na de bátyám!
Jeong Seok! Hát már megint elfutsz? Na milyen? Mint egy királyi lakoma?
Ó, igen... olyan.
Sikerült végre döntésre jutnod? Itt most te vagy a fontos.
Egyél rendesen, utána pedig jól fontold meg.
Eszedbe ne jusson semmi ostobaság.
Jeong Seok!
Tessék.
Megtennél nekem egy szívességet?
Miféle szívességet?
Én úgy hiszem, hogy a mestered lehet az utolsó reménységed.
Kis festő, ha ébren vagy, kérlek, reggelizz meg.
Mi történt?
Nem tudom.
Ha egy madár elveszti tollait, még nem felejt el repülni.
Ha egy húr elpattan, a muzsika hangja tovább zeng.
Még ha fel is ébredek, álmomat akkor sem feledem.
Ha ezt megteszi, megmentheti a gyermek életét.
Ez azt jelenti, hogy le kell mondanom a dicsőségről és az akadémiai tisztségemről?
Felség! Kim Hong Do festő audienciát kér.
Küldje be.
Igenis.
Ma van a napja?
Igen. Ma ér véget a rituálé, az Akadémia pedig ma hajtja végre a kéztöréses büntetést.
Ha megállíthatnám az időt, biztosan megtenném, hogy megőrizzem a reményt e festő szívében.
Ez a festmény olyan tiszta és különleges, áradnak belőle az érzések.
Ki volt egyáltalán, aki ezt festette?
Jelen pillanatban ő még csak egy növendék az Akadémián.
Egy egyszerű növendék?
Ez a növendék mától talán már soha nem tud majd megemelni egy ecsetet, hogy új képet fessen.
Gyönyörűek az ecsetvonásai.
A vonalvezetése szabályos és lágy, a képeiből sugárzik a végtelen gyötrelem és vágyakozás.
Mostantól sohasem láthatunk majd ilyen festményeket.
Igazán sajnálom.
Összeszorul a szívem, ha arra gondolok, milyen tehetséget veszítünk el.
De nincs már időnk. Az Özvegy Királyné már nem fogja megváltoztatni a döntését.
Lehet, hogy már késő, de...
Én nem akarok lemondani erről a növendékről.
Mit tervez mára Felséged? Én a hegyekbe megyek, hogy befejezzem a hét napja tartó esőszertartást.
A munkám, mely szintén hét napja kezdődött, ugyancsak a végéhez közeledik.
Húzzátok fel teljesen! Óvatosan!
Yun Bok! Yun Bok! Hol voltál?
Idd ezt meg.
Nem hittem volna, hogy visszajössz.
Mivel én festettem a képet, természetesen vállalom érte a felelősséget.
A kéztöréses büntetés hamarosan kezdetét veszi.
Mit kell most tennem?
Dan Won számára egyik megoldás sem kecsegtet sok jóval.
Mindegy, hogy az ő kezét törjük össze, vagy a tanítványáét.
Dan Won nem fogja könnyen megadni magát. Egészen biztos, hogy kitalál majd valamit.
Hát nem érdekes? A két zseni végül találkozott...
Nagyuram, úgy tűnik, ön igencsak jól ismeri ezeket az embereket.
Valóban? Nos, ez nem kizárt.
Dél körül egy fiatal fiút látsz majd az ivónál, kérlek, add át neki az üzenetemet.
Elnézést, de nem Dan Won úr küldte önt ide?
Igen, ő küldött...
Jó, hogy itt van. Menjen el a Gwangtong-hídhoz, és adja át ezt a levelet Gong úrnak.
És... ez minden, amit üzent?
Igen. Kérem, siessen, Dan Won bátyám azt mondta, egy pillanatig se késlekedjen.
"Bátyám"?
Igen, Dan Won bátyám.
Ó! Akkor te a mesterem háztartásához tartozhatsz.
Háztartás?
N-nem, még... még nem. De ez most nem fontos. A bátyám azt kérte, azonnal induljon. Siessen!
Rendben, értem.
Szállj fel a lóra. Gyorsan!
Na de... uram! Mi...?
Gyerünk. Jól figyelj rám, kis festő. Ha elérted Phenjant, keresd meg Guak urat. Megértetted?
Guak urat? Pfenjanban?
Úgy bizony! Jó erősen szorítsd azt a gyeplőt! Ez a ló úgy vágtat, mint a szélvész!
Uram...! Ó! Ez...!
Megtaláltad a növendéket?
Megtaláltam.
Remek.
Nagyszerű, ha megtaláltad. De mindegy, meglelted-e őt vagy sem,
ma valakinek összetörjük a kezét, igaz?
Úgy tűnik, ön igyencsak élvezi ezt az egészet.
Hát persze, hogy élvezem. Igencsak érdekfeszítő.
Nos, akkor halljuk, ki lesz az?
Most biztos nagyon el vagy keseredve. Vagy a növendéked kezét törjük össze,
vagy a te kezeidet zúzzuk porrá.
Igazán hálás vagyok, hogy így aggódik értem.
Letérdelni! Meghajlás! Felállni!
Gyújtsa meg a tüzet!
Ha egyszer felállították a kéztörő szerkezetet, valakinek össze fogják zúzni a kezét.
Lehet, hogy meg akar védeni téged. Én úgy hiszem, hogy a mestered lehet az utolsó reménységed.
Sorakozzatok fel és maradjatok csendben.
Yun Bok hol van? Már megint kiment az árnyékszékre?
Kicsit késni fog, azt hiszem.
Nem jött vissza múlt éjszaka. Úgy tűnik, még mindig a bordélyházban van.
Bordélyházban?
Úgy tűnik, szép kis nőcsábász, annak ellenére, milyen lányos a külseje.
Emberként a mi dolgunk itt véget ért.
Menjünk.
Felség... A Csing dinasztia követei odakinn várnak.
Hogy halad az Özvegy Királyné ügye?
Úgy hírlik, az Akadémia udvarán már felállították a kéztörő szerkezetet.
Valóban?
Én nem akarok lemondani erről a növendékről.
Nem akar lemondani...
Felség, fogy az időnk. Ha most nem...
Várjunk csak...
Egy hete folyamatosan esőért imádkozunk.
Őfelsége maga végezte el a szertartásokat. Az eső azonban elmaradt.
Mindeközben egy vérlázító festményre bukkantunk.
Egy olyan időszakban, amikor tisztának és ártatlannak kellene lennünk,
az Királyi Család Festészeti Akadémiáján egy erkölcstelen festmény tűnik fel.
Meg kell büntetnünk az elkövetőt, amiért ilyen óvatlan volt egy ilyen szent időszakban.
Birodalmi Parancs hatalmazta fel Kim Hong Do urat, hogy nyomozást folytasson az Akadémián,
hogy kideríthessük, és isten és ember előtt megbüntethessük azt, aki ezt a képet festette.
Kim Hong Do festő, kérem, képjen elő.
Dan Won mester...!
Hát nem megmondtam nektek? Mindenkit figyelni fognak!
A hideg futkos a hátamon az egésztől.
Miért, eddig nem tudtad?
Kim Hong Do festő, megtalálta a keresett növendéket?
Ki a bűnös? Melyik növendék?
Félre! Félre!
Ki volt az?
A bűnöst még nem találtam meg.
Szégyenkezve állok Őfelsége és az Akadémia rangidős mesterei előtt,
amiért bizalmat szavaztak nekem, és én mindenkinek csalódást okoztam.
Bármi történjék is, vállalom érte a büntetést.
Tudja, mit jelent ez?
Ha képtelen megtalálni az elkövetőt, önnek kell vállalnia helyette a büntetést.
Ez azt jelenti, hogy az ön kezeit fogjuk összezúzni.
Munkaügyi Miniszter uram.
Ő csak egy ifjú növendék, aki arról álmodott, hogy festő lehessen.
Ha az Akadémián ilyen festmény születik, és a növendéket találják érte bűnösnek,
akkor az Akadémia rangidős mesterei is hibásak, amiért nem terelték a növendékeket a helyes útra.
Mint az Akadémia felelős tagja, hadd viseljem én a büntetést mindezért.
Kérem, hajtsák végre az ítéletet rajtam.
Hát akkor mégsem találta meg a bűnöst!
Mindenki jól figyeljen. Kim Hong Do mester megszegte az Akadémia előírásait,
és nem találta meg azt a növendéket, aki bemocskolta a szertartásunk tisztaságát.
A szokás úgy diktálja, hogy ő lépjen a növendék helyébe, és vállalja a büntetést.
Kim Hong Do, ezennel kéztöréses büntetésre ítélem.
Igenis!
Kezdjék!
Hagyják abba, kérem!
Mester!
Hogy jutott eszébe ilyesmi, Mester? Mester!
Mester, mi folyik itt?
Kérem, engedjék el őt, a mesteremet!
Engedjenek el, kérem... Engedjenek el! Mester! Mester!
Hogy merészeled, növendék? Hogy mersz az Özvegy Királyné előtt ilyen jelenetet rendezni?
Mondhatok valamit?
A növendék... aki... azt a képet festette...
Én voltam az!
Én voltam. Én festettem a képet!
Nem! Nem úgy volt! Én voltam! Az én festményem!
Nem igaz! Én voltam! Meg akar védeni, ezért hazudik!
Bátyám!
Az az én festményem, kérem, végezzenek velem!
Az én festményem...!
Nem, nem igaz, az enyém!
Nem, hazudik! Az egyém volt!
Az enyém!
Ne tedd ezt, bátyám! Nem a tiéd volt! Én vagyok a bűnös!
Én voltam!
Én festettem azt a képet, kérem, engem öljenek meg!
Kérem, öljenek meg, én vagyok a bűnös!
Kérem, végezzenek velem!
Én festettem!
Hogy merészelitek...?
Kim Hong Do, feleljen! A kettő közül melyiket büntessük meg?
Kit válasszunk? Feleljen hamar!
Nem tudom.
Hajtsák végre az ítéletet!
Ne, nem tehetik!
Én festettem azt a képet!
A mesterem nem tett semmi rosszat!
Én voltam, engem büntessenek!
Őfelsége, a Király!
Őfelsége? Itt, nálunk?
Ez az ügy az én hatáskörömbe tartozik, nem szükséges beleavatkoznia...
Hát mindenképpen azt szeretné, hogy vért ontsunk?
Ha már idáig eljutottunk, akkor illendő lenne, ha be is fejeznénk, nem igaz?
Felség!
Miért jöttél vissza? Micsoda egy engedetlen kölyök vagy!
Miért akarja ön vállalni a büntetést helyettem, Mester? Ez az én bűnöm...
Yun Bok?
Bátyám, mit művelsz? Ki kérte, hogy avatkozz közbe?
Maradj csendben a helyeden. A festmény az enyém.
Nézzem csendben, ahogy összetörik a kezed?
Hogy folytassam tovább a képzést, mint valami bolond, mintha mi sem történt volna?
Felejtsd el! Rájöttem, hogy felesleges elmenekülnöm. Ezért jöttem vissza.
Mester... bátyám... Sajnálom.
Most mindketten jól figyeljetek rám.
Bármit is kérdeznének, nem szabad bevallanotok, hogy ti festettétek azt a képet.
A többit majd én elintézem.
Megértettétek?
Dan Won... Az igazgató úr látni kíván.
Mégis mit művelsz? Hát ez az a nagy terv, amin annyit gondolkoztál?
Nagyon sajnálom. Ne kérdezz semmit, csak menjünk.
Kim Hong Do, a két fiú közül valamelyik bűnös. Döntse el, ki volt a tettes.
Vagy azt akarja, hogy mindkettőt megbüntessük? Utoljára kérdezem, melyikük volt az?
Munkaügyi Miniszter uram. Az én kezem nem elég jó önnek?
Hallgasson! Jól van hát. Akkor mindhárman bűnhődni fognak. Folytassák a kéztörést!
Excellenciás uram!
Az én hibám! Rettenetesen sajnálom!
Az én buta gyermekeim nagy ostobaságot követtek el, kérem, könyörüljön rajtuk!
Mit művel? Azonnal álljon fel!
Fogja be a száját! Jöjjön, és mondja meg, a két fia közül melyiket büntessük meg!
Excellenciás uram! Hogy kérheti, hogy válasszak közülük? Nagyuram!
Ez igaz? Akkor most tájékoztatom Őfelségét arról, amint az imént mondott.
Hozzanak egy tiszta tekercset.
Felség!
Ön kezdte, fejezze is hát be.
Figyelem! Most kihírdetjük a végső ítéletet. Tavaly Őfelsége rendeletben parancsolta meg,
hogy isteneik tiszteletére tartsunk minden évben rituális megemlékezéseket.
Őfelsége, az Özvegy Királyné a szertartás ideje alatt erkölcstelen festményt talált,
melyet a Királyi Festészeti Akadémia egyik tagja festett,
ezért magához rendelte Kim Hong Do festőt, hogy derítse ki, ki volt az elkövető.
Most kihírdetem a végső ítéletet.
Az elkövetőn nem hajtjuk végre a kéztöréses büntetést,
valamint Kim Hong Do festő büntetése is elmarad.
Mindez Őfelsége, a Király és az Özvegy Királyné könyörületességének köszönhető.
Hálásan köszönjük, amiért kegyelmet gyakoroltak és megmentették az életünket.
Jól emlékszem arra, mit mondott a nagyapám, amikor először megpillantotta Felségedet.
Azt mondta, "igazán bájos fülei vannak!"
Különösen az a vörös kis szemölcs a füle mögött.
Bőséget és szerencsét jelent a nemzetnek.
Felség, kérem, tekintsen fel az égre, még az isteneink is a festők mellett állnak.
Ugyanakkor valóban vétség, ha valaki a szertartás ideje alatt tisztátalan képet fest.
Semmiképp nem hagyhatjuk megtorlatlanul.
Kihírdetem, hogy a növendék, aki a bűnös képet festette...
Shin... Young Bok volt.
Kérem, lépjen elő.
Shin Young Bok, a mai naptól kezdve nem vehet részt az Akadémia festői képzésén.
Ezennel száműzünk a Királyi Festékellátóba, ahol hátralévő napjaidat színkeveréssel töltöd majd.
Bátyám!
Minden nap mosd meg ezeket az ecseteket, és szárítsd őket a levegőn, árnyékban.
Kicsit talán körülményes lesz.
Sokáig maradtam...
Most indulok.
Viszontlátásra, édesapám.
Nem, nem mehetsz el! Még nem késő! Menjünk és beszéljünk az igazgatóval!
Ez az én választásom volt.
Miért? Miért kellene neked viselned a festmény miatti következményeket?
Nem miattad van. Nem is miattam.
Akkor mi miatt? Miért viselkedsz így minden egyes alkalommal?
Kérem, mondjon valamit, édesapám! Hallja?
Nem erről van szó.
Téged olyan hihetetlen tehetséggel áldott meg a sors, amivel senki más sem büszkélkedhet,
és amiről én álmodni sem mernék.
Bátyám, ha most elmész, sose jössz vissza!
Kérlek, tedd meg, csakis értem!
Térj magadhoz, és legyen belőled a legkiválóbb festő!
Bátyám! Bátyám! Kérem, engedjen el!
Megőrültél?
Minden a te hibád! Mocskos képeket festeni az Akadémián...?
Ezért akarok én elmenni!
Térj már észhez!
Ha Királyi Portréfestő és a legeslegjobb művész válik belőled,
csak akkor fizetheted vissza mindazt, amit a bátyád érted tett. Megértetted?
Nem értem, és nem is vagyok rá hajlandó!
Könyörgök, Mester! Könyörgök, Mester! Könyörögve kérem!
Tényleg képes lennél feláldozni a kezeidet az öcséd kedvéért?
Kérem, mentse meg az öcsémet, Mester! Könyörgök! Kérem, Mester, mentse meg őt!
A kezem nem számít! Kérem, Mester! Törjék össze az én kezemet! Mester!
Én festettem azt a képet.
Tudom.
Akkor miért ilyen közömbös?
Mester, az Akadémiára kellene mennünk, és bevallani a teljes igazságot.
A bátyádnak miattad kellett a Királyi Festékellátóba mennie.
Még mindig nem értem. Mi a rossz abban a nyomorult festményben?
Miért kell kezeket összetörni és embereket száműzni miatta? Miért?
Az Akadémia már csak ilyen.
Könyörgök, mentse meg a bátyámat, ő nem tett semmi rosszat, száműzzenek engem!
Látod a kezed? Látod?
A bátyád ezért képes lett volna feláldozni a saját kezeit!
Ha igazán fontos neked a bátyád, hát fess!
Fess, amíg csak tudsz!
A te tehetséged egészen más, mint a többieké.
Sose mernék olyan tehetségért áhítozni, mint amivel téged áldott meg a sors.
Élj a lehetőséggel, amíg csak tudsz. Azt akarod talán, hogy a bátyád áldozata feleslegessé váljon?
Mi a festés? Miért kell ennyi áldozatot hoznunk miatta?
Mit képzelsz, ki vagy te, bátyám?
Nem akarok tenni semmit. Semmit! Hagyjatok békén!
A gyermek megmenekült. A keze... Jól van. Ennyi elég.
Kérlek, óvatosabban! Mi történt ütött beléd?
Áh, akármi is történt, megmentettem annak a kölyöknek a kezét.
Jaj nekem, milyen részeg vagy fényes nappal...
Festő? Festő?
Festő! Festő?!
Még mindig ugyanolyan gyönyörű vagy!
Festő!
Menj és keríts gyorsan egy orvost!
Igenis!
Siess!
Festő!
Én... vagyok az... Bátyám... Ne! Ne menj el! Ez nem a bátyám...
Hol van az orvos?
Azt mondta, nem teszi be a lábát egy Giszeng-házba.
Próbálkoztál más orvosnál is?
Igen, mindet megpróbáltam.
Lassan lecsillapodnak a kedélyek az Akadémián.
Most már csak Dan Wontól kell megszabadulnunk, aztán pedig visszatér a nyugalom az életünkbe.
Most már semmi oka nincs arra, hogy az Akadémián maradjon, küldjük el szép csendben.
Ezt szakszerűen kell intéznünk.
Ha a fővárosban marad, és a felszínre kerülnek a régi ügyek, az többet árt, megértették?
Néhány napon belül elzavarom innen. Olyan, mint a pestis. Ne aggódjon, Excellenciás uram.
A Kyung Sul évében, a negyedik hónap 24. napján meggyilkolták Seo Jing festőt.
Seo Jing ~ Dan Won egykori barátjának, Il Wyol Dannak a művészneve
Az Ügyészség úgy határozott, halála arrogáns és kiszámíthatatlan természetének köszönhető,
és vélhetően személyes indíttatású leszámolás áldozata lett.
Seo Jing általában portrékat készített.
Nem sűrűn vett rész az Akadémia munkáiban, mint Királyi Portrék vagy események megfestése,
művészi hagyatéka az Akadémia számára jelentéktelen.
Temetését jó barátja, Kim Hong Do vezette.
Légy türelmes, Il Wyol Dan. Mindenképpen felfedem az igazságot!
Gyönyörű... gyönyörű...!
Csodálatos szépség...!
Mi folyik itt?
Jöjjön és nézze meg!
Mi történt?
Ő Jeong Hyang, Dan Won me-...
Mit akar?
Nahát, micsoda meglepetés! A fővárosi giszengek már akkor is eljönnek, ha nem is hívják őket!
Kifelé!
Dan Won uram, kérem, mentse meg őt! A kis növendéke le akar mondani a festésről!
Mit jelentsen az, hogy le akar mondani a festésről?
Összetörte a kezét egy kővel.
Micsoda?
Úgy tűnik, teljesen összetörted a kezed.
Miért jött el?
Nagyon ügyes. Ezt aztán szépen elintézted.
Már nem érdekel az Akadémia. Kérem, menjen el.
Gyerünk, kelj fel gyorsan. Először is menjünk, és nézessük meg azt a kezet. Kelj fel!
Mit művel? Nincs szükségem semmire! Kérem! Menjen el! Hagyjon magamra!
Rendkívül bosszantó vagy.
Eresszen el!
Kelj fel!
Eresszen el!
Tegnap éjjel találtam rá. Orvost akartam hívni, de egyik sem volt hajlandó giszeng-házba jönni.
Kelj fel! Kelj fel!
Te kis nyavalyás! Még az utasításaimat se vagy képes követni!
Micsoda egy problémás gyermek!
A hegy túlsó felén él egy kiváló orvos. Menjünk el hozzá és kezeljük a sérüléseidet.
Minek? Úgyse akarok többé festeni!
Hát ez gyönyörű.
Akit ilyen tehetséggel áldott meg a sors, lehetne egy kicsit hálásabb is!
Szörnyen bosszantó, ahogy viselkedsz. Fogd be a szád, egyre nehezebb vagy.
Miért kellene hálásnak lennem? Az Akadémián azt mondták, mocskos képet festek.
Mester, maga is majdnem elvesztette a kezét miattam.
Az egyetlen testvéremet száműzték miattam a Királyi Festékellátóba.
Mit akar, miért legyek hálás?
Elég legyen, kölyök! A kezed miatt a bátyád örökre a Festékellátóban fog görnyedni.
Ez neked semmit sem jelent?
Miért nem vágja le akkor a kezeimet? Tegyen le, kérem!
Ezt akarod? Hát legyen!
Hűsítő, ugye?
Te tényleg nem vagy észnél!
Nahát, nahát, milyen szép időnk van.
Ha le akarod vágni, akkor tessék, vágd csak le. A karoddal és a lábaiddal együtt.
Sajnálom a bátyádat, amiért miattad a Festékellátóba került.
Nahát, milyen szép ez a vízesés!
Hé! Kölyök!
Magyar felirat: Brigi (brigichan@hotmail.com)
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com